Ɣef wannect-a yenna-d Ǧellawi Mḥemmed :  Tamedyazt mačči d taẓuri n tira kan, maca d tin icudden s awal lqayen. Tamedyazt timawit d yiwen n ssenf n tsekla s yimanis. Tesɛa azal d ameqqran deg tsekla taqbaylit acku tekcem deg tmetti ama deg tallit taqburt neɣ tallit tatrart 3. Deg leqdic-nneɣ ad naɛreḍ ad nesqardec ayen icudden ɣer tira n tenmegla deg tmedyazt n Lewnis Ayt Mengellat.